यादव ने कहा कि 'आप' के सुशासन के वायदे की कलई खुल गई है. जहां यह सच है कि भाजपा, आम आदमी पार्टी के पीछे हाथ धो कर पड़ी हुई है, वहीं यह भी सच है कि आम आदमी पार्टी अपने ही न जाने कितने कुकृत्यों को छुपाए बैठी है. अब यह भी साबित हो गया है कि 'आप' को शासन का व्याकरण भी नहीं पता. दिल्ली उच्च न्यायालय ने 'आप' सरकार के असंवैधानिक फैसलों पर टिप्पणियां की हैं. 'आप' विधायकों की संसदीय सचिवों पर नियुक्ति से लाभ के पद का मामला चुनाव आयोग के सामने लंबित है.